Az EGT-Vegyesbizottság 76/2003 határozata

(2003. június 20.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2003. március 14-i 32/2003 EGT-vegyesbizottsági határozat [1] módosította.

(2) Az egyes veszélyes anyagok és készítmények forgalomba hozatalának és felhasználásának korlátozásaira vonatkozó 76/769/EGK tanácsi irányelv huszadik módosításáról (rövidláncú klórozott paraffinok) szóló, 2002. július 25-i 2002/45/EK európai parlamenti és tanácsi irányelvet [2] be kell építeni a Megállapodásba.

(3) Az o-anisidin, 1,4 dioxán anyagok tekintetében a kockázatértékelés eredményeiről és a kockázatcsökkentési stratégiákról szóló, 2002. július 4-i 2002/575/EK bizottsági ajánlást [3] be kell építeni a Megállapodásba.

(4) Az etil acetoacetát, a 4-kloro-o-krezol, a Dimetildioktadecilammónium-klorid anyagok tekintetében a kockázatértékelés eredményeiről és a kockázatcsökkentési stratégiákról szóló 2002. július 4-i 2002/576/EK bizottsági ajánlást [4] be kell építeni a Megállapodásba.

(5) Az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK tanácsi irányelv I. mellékletének a műszaki fejlődéshez kilencedik alkalommal történő hozzáigazításáról (szerves ónvegyületek) szóló, 2002. július 9-i 2002/62/EK bizottsági irányelvet [5], amelynek helyesbített szövegváltozatát a HL L 203., 2002.8.1., 64. o. tartalmazza, be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XV. fejezete a következőképpen módosul:

1. A 4. pont (76/769/EGK tanácsi irányelv) a következő francia bekezdésekkel egészül ki:

"- 32002 L 0045: Az Európai Parlament és a Tanács 2002. június 25-i 2002/45/EK irányelve (HL L 177., 2002.7.6., 21. o.),

- 32002 L 0062: A Bizottság 2002. július 9-i 2002/62/EK irányelve (HL L 183., 2002.7.12., 58. o.), amelynek helyesbített szövegváltozatát a HL L 203., 2002.8.1., 64. o. tartalmazza.";

2. A melléklet a

"Jogi aktusok, amelyeket a szerződő felek tudomásul vesznek"

címsor alatt, a 22. pontot (2002/755/EK bizottsági ajánlás) követően a következő pontokkal egészül ki:

"23. 32002 H 0575: A Bizottság 2002. július 4-i 2002/575/EK ajánlása az o-anisidin, 1.4-dioxán anyagok tekintetében a kockázatértékelés eredményeiről és a kockázatcsökkentési stratégiákról (HL L 181., 2002.7.11., 29. o.).

24. 32002 H 0576: A Bizottság 2002. július 4-i 2002/576/EK ajánlása az etil acetoacetát, a 4-kloro-o-krezol, a Dimetildioktadecilammónium-klorid anyagok tekintetében a kockázatértékelés eredményeiről és a kockázatcsökkentési stratégiákról (HL L 181., 2002.7.11., 35. o.)."

2. cikk

A 2002/45/EK és a 2002/62/EK irányelv, amelynek helyesbített szövegváltozatát a HL L 203., 2002.8.1., 64. o. tartalmazza, valamint a 2002/575/EK és a 2002/576/EK ajánlás izlandi és norvég nyelvű szövegei, melyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. június 21-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [6].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. június 20-án.

az EGT-Vegyesbizottság részéről

az elnök

P. Westerlund

[1] HL L 137., 2003.6.5., 32. o.

[2] HL L 177., 2002.7.6., 21. o.

[3] HL L 181., 2002.7.11., 29. o.

[4] HL L 181., 2002.7.11., 35. o.

[5] HL L 183., 2002.7.12., 58. o.

[6] Alkotmányos követelmények nem merültek fel.

--------------------------------------------------